Coba jelasin Sejarah dari Sekolah Kebangsaan Taman Dato Harun (2) dalam bahasa melayu dong

• Sekolah Kebangsaan Taman Dato’ Harun dahulunya dikenali sebagai SRK Kampung Maha. Tempat ini merupakan bekas kawasan lombong bijih timah dan mula diduduki oleh penduduk yang berhijrah dari kampung dengan harapan untuk mendapat pekerjaan di bandar. Kawasan sekitarnya menempatkan perkampungan setinggan.

• Sekolah ini dibuka pada tahun 1981 dengan bilangan murid seramai 1051 orang yang terdiri dari murid tahun 1 hingga tahun 4 sahaja.

• Bangunan pertamanya merupakan satu blok bangunan 3 tingkat sahaja yang mempunyai sebuah pejabat, bilik guru dan 23 bilik darjah.

• Pada tahun berikutnya disebabkan pembangunan yang pesat di kawasan persekitaran, menyebabkan jumlah murid semakin ramai dengan jumlah 1600 orang pada tahun 1982, 2300 orang pada tahun 1983 dan hampir 2800 orang pada tahun 1984.

• Pertambahan ini menyebabkan sekolah tidak dapat menampung bilangan murid yang semakin ramai hingga terpaksa menumpang di SRK Jalan 10, surau kampung Maha dan Sekolah Menengah Taman Dato’ Harun sehinggalah sekolah ini mendapat peruntukan 3 blok bangunan papan.

Pada tahun 1984, nama sekolah ini telah ditukarkan kepada Sek. Ren. Keb. Taman Dato’ Harun. Pada tahun 1985 bilangan murid berkurang kepada 2300 orang kerana sebuah sekolah baru telah dibuka iaitu SK Taman Medan pada tahun 1988. Sejurus selepas itu, pentadbiran sekolah ini pula telah dibahagikan kepada dua pentadbiran iaitu SRK Taman Dato’ Harun (1) dan SRK Taman Dato’ Harun (2) dan ini menjadikan tertubuhnya SRK Taman Dato’ Harun (2) sehingga kini.